*Projekts*

LATVIJAS REPUBLIKAS MINISTRU KABINETS

2015.gada\_\_\_\_. \_\_\_\_\_\_\_              Rīkojums Nr.

Rīgā               (prot.Nr.      §)

**Par konceptuālo ziņojumu “Par Daugavas stadiona (Rīgā) teritorijas revitalizācijas programmas “Kultūras un sporta kvartāla izveide Grīziņkalna apkaimē” īstenošanu”**

1. Pieņemt iesniegto konceptuālo ziņojumu “Par Daugavas stadiona (Rīgā) teritorijas revitalizācijas programmas “Kultūras un sporta kvartāla izveide Grīziņkalna apkaimē” īstenošanu” (turpmāk – konceptuālais ziņojums).

2. Atbalstīt Kultūras un sporta kvartāla Grīziņkalnā teritorijas attīstības stratēģijā un konceptuālajā ziņojumā piedāvāto “A1” risinājuma variantu.

3. Atbalstīt Izglītības un zinātnes ministrijas priekšlikumu un par 2014.–2020.gada plānošanas perioda Eiropas Savienības fondu darbības programmas “Izaugsme un nodarbinātība” 5.6.1.specifiskā atbalsta mērķa “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ietvaros plānotās programmas “Kultūras un sporta kvartāla izveide Grīziņkalna apkaimē” ietvaros paredzēto valsts pārziņā esošo Eiropas Savienības struktūrfondu projektu īstenotāju (finansējuma saņēmēju) virzīt Valsts sabiedrību ar ierobežotu atbildību “Kultūras un sporta centrs “Daugavas stadions”” ar programmas īstenošanas partneri Valsts akciju sabiedrību “Valsts nekustamie īpašumi”.

4. Izglītības un zinātnes ministrijai izveidot programmas “Kultūras un sporta kvartāla izveide Grīziņkalna apkaimē” ietvaros īstenojamo Eiropas Savienības struktūrfondu projektu uzraudzības grupu, iekļaujot pārstāvjus no Valsts akciju sabiedrības “Valsts nekustamie īpašumi”, Valsts sabiedrības ar ierobežotu atbildību “Kultūras un sporta centrs “Daugavas stadions””, Izglītības un zinātnes ministrijas, Kultūras ministrijas, Vides aizsardzības un reģionālās attīstības ministrijas un Rīgas pilsētas pašvaldības, kā arī paredzot ar padomdevēja tiesībām uzraudzības grupā piedalīties biedrības “Latvijas Olimpiskā komiteja”, biedrības “Latvijas Sporta federāciju padome”, biedrības “Latvijas Vieglatlētikas savienība” un Latvijas Nacionālā kultūras centra pārstāvjiem.

5. Valsts sabiedrībai ar ierobežotu atbildību “Kultūras un sporta centrs “Daugavas stadions””, Valsts akciju sabiedrībai “Valsts nekustamie īpašumi”, Izglītības un zinātnes ministrijai un Kultūras ministrijai atbilstoši konceptuālā ziņojumā ietvertajam kalendārajam plānam veikt programmas “Kultūras un sporta kvartāla izveide Grīziņkalna apkaimē” ietvaros īstenojamo Eiropas Savienības struktūrfondu projektu sekmīgai uzsākšanai nepieciešamos pasākumus.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministrs Mārīte Seile

Vizē:

Valsts sekretāra vietnieks –

Nodrošinājuma un finanšu departamenta direktors,

valsts sekretāres pienākumu izpildītājs Elmārs Martinsons

06.08.2015. 16:53

321

E.Severs

67047935, edgars.severs@izm.gov.lv